Salmo salar
Animalia — Chordata Classis : Actinopterygii  Ordo : Salmoniformes  Familia : Salmonidae  Genus : Salmo  Species : S. salar  Linnaeus, 1758     Conservationis status LC Vigens (IUCN 3.1) Territorium Salmo salar est piscis anadromus familiae Salmonidarum qui ad commercium capitur et in piscinis colitur. Apud auctores antiquos Plinium et Ausonium, qui de piscibus fluminum Galliae scripserunt, salmo appellatur. Plinius libro IX Naturalis Historiae "In Aquitania," ait, "salmo fluviatilis marinis omnibus praefertur". Ausonius salmonem in poëmate de Mosella flumine canit: Nec te puniceo rutilantem viscere, salmo, transierim, latae cuius vaga verbera caudae gurgite de medio summas referuntur in undas, occultus placido cum proditur aequore pulsus. tu loricate squamosus pectore, frontem lubricus et dubiae facturus fercula cenae, tempora longarum fers incorrupte morarum, praesignis maculis capitis, cui prodiga nutat alvus opimatoque fluens abdomine venter.